laion/Wikipedia-Exotic huggingface dataset:
תרזינה

תרזינה (בפורטוגזית: Teresina) היא בירת מדינת פיאאוי הברזילאית והעיר הגדולה ביותר במדינה זו. זוהי עיר הבירה היחידה שאינה נמצאת על שפת הים במחוז הצפוני-מזרחי של ברזיל (Nordeste). החלק המרכזי של העיר נחצה על ידי הנהרות פרנאיבה ופוטי, כתוצאה מכך, העיר מכונה לפעמים "המסופוטמיה של המחוז הצפוני-מזרחי". החלק הצפוני של העיר, שני הנהרות מתאחדים וזורמים יחדיו לכיוון האוקיינוס האטלנטי. במקום ישנו פארק סביבתי שבו מתמזגים שני הנהרות, ובמה במה ממנה ניתן לצפות על הנהרות מטווח קרוב. מעבר לנהר פרנאיבה, אחרי תרזינה, שוכנת עיר קטנה יותר - טימון, ורחוק יותר, נמצא הגבול עם מדינת מרניאו. תרזינה היא בית למעל 752,000 תושבים, המאוכלסים בשטח של 1,680 קמ"ר. באזורים העירוניים שלה מתגוררים כ-996,000 תושבים. האזור הסובב אותה מכונה "Chapada do Corisco" ("מישורי הברקים"): העיר עצמה מדורגת שלישית בעולם בהסתברות להתרחשות ברק. שם העיר המקורי היה "Vila Nova do Poti", על שם נהר הפוטי הזורם בה, ולאחר מכן שונה לתרזינה לזכרה של הקיסרית תרזה כריסטינה, אשתו של פדרו השני, קיסר ברזיל. העיר משמשת כבירת המדינה מאז 1852, כאשר היא נוסדה על ידי מושל המחוז, ז'וסה סאראיבה, והעבירה את המטה המנהלי של המחוז פיאאוי מן העיר אואראס. תרזינה הייתה העיר המתוכננת הראשונה בברזיל (לפני הבירה המתוכננת הנודעת ברזיליה, שנוסדה ב-1960, ואף לפני בלו הוריזונטי, בירת מדינת מינאס ז'ראיס, שנוסדה ב-1897); נאמר שהעיצוב של העיר מזכיר לוח שחמט. היא ידועה כ"עיר הירוקה" בגלל המספר העצום של עצי המנגו שמרפדים את רחובותיה. מלאכה מקומית מפורסמת היא הקרמיקה. בעיר ישנה מצבת זיכרון המציגה את "Cabeça de Cuia" האגדי, דמות מהפולקלור המקומי. עקב מיקומה בסמוך לקו המשווה, גבוהות הטמפרטורות בתרזינה והן נעות בין 26 ל-40 מעלות צלזיוס לאורך השנה. הטמפרטורות הנמוכות ביותר הן בחמשת החודשים הראשונים של השנה. התקופה החמה ביותר של השנה מתרחשת בין אוקטובר לדצמבר. הלחות גבוהה כל השנה, בשיעור נמוך יחסית של 40% וגבוה של כ-90%, אך הלחות הגבוהה ביותר (80% - 90%) היא בין מרץ ליוני. מדיה וקבצים בנושא תרזינה בוויקישיתוף אתר האינטרנט הרשמי של תרזינה תרזינה, באתר אנציקלופדיה בריטניקה (באנגלית)
תומאס קריין

תומאס קריין (באנגלית:Thomas Crane‏; 1843 – 1903) היה מאייר ומנהל אמנותי בהוצאה לאור - מרקוס וורד ושות'. הוא ידוע באיור ספרי ילדים צבעוניים וכרטיסי ברכה דקורטיביים, בהם שולבו לעיתים קרובות מוטיבים פרחוניים. קריין היה בנם הבכור של תומאס קריין (האב) (1808–1859), צייר ומיניאטוריסט הידוע בפורטרטים שלו של דמויות מפורסמות, ומארי קריין (לבית קרסלי), בתו של יצרן מאלט משגשג. מלאכתו ומיומנותו של אביו השפיעו על תומאס הצעיר, כמו גם על אחיו הצעיר וולטר קריין, שלימים הפך לאחד ממאיירי הילדים המשפיעים בדורו. קריין התחנך בבית ספר פרטי, ולאחר מכן למד עריכת דין, ועבד מספר שנים במשרד הדואר הכללי לפני שהתמסר לקריירה באמנויות. בשנות 1860–1870 הוא עיצב כריכות ספרים עבור הוצאת ג'יימס ברן ושות'. מאוחר יותר הפך למנהל העיצוב במשרד מרקוס וורד ושות' בלונדון, שם עיצב את החנות ופיקח על תפוקה גדולה של כרטיסי ברכה לחג המולד ולעיצוב ספרים, שאת חלקם הוא גם אייר. במהלך כהונתו של קריין כמנהל אמנותי, הוצאת מרקוס וורד הפיקו מספר יצירות מפורסמות של וולטר קריין וקייט גרינאווי. כרטיסי חג המולד של מרקוס וורד היו ידועים באיכותם, ובמהלך המאה ה-19 הם היו מבוקשים בקרב אספני אמנות. מבקר האמנות גליסון ווייט ייחס את הפופולריות שלהם לעיצוב והפיקוח של קריין. וייט כתב כי קריין פיקח על "סדרת כרטיסי הברכה אשר - מלבד איכות תמונותיהם הם היו מעוטרים בעיטור מעודן ביותר בשוליהן ובגבן….הצבעים המייחדים את סוג העיטור הזה היו עליזים בצורה יוצאת דופן. כיתוב כחול חיוור על רקע ירוק היו בשימוש רב. כפי שהם שימשו את האסתטיקה של רהיטים באותה תקופה." קריין היה ידוע בעבודת האיור שלו, שכללו עיצובים מיוחדים ודגמי פרחים. הוא גם היה בין כמה אמנים, כולל ויליאם מוריס, אדוארד ברן-ג'ונס וולטר קריין, שנשכר על ידי בית הספר המלכותי לאמנות התפירה לעיצוב דפוסי בדים כחלק משיפור של אמנות רקמת נוי. הוא ואחיו תרמו גם איורים להרצאות של אחותם לוסי קריין, סופרת וחוקרת אמנות. בשנים מאוחרות יותר הוא חזר לציור נוף, וחלק מעבודות הנוף שלו הוצגו באקדמיה המלכותית. לאחר שנפגע משיתוק, מת קריין ב -27 במאי 1903 בגיל 59 ונקבר בבית הקברות קנסל גרין בלונדון. מדיה וקבצים בנושא תומאס קריין בוויקישיתוף תומאס קריין, באתר "Find a Grave" (באנגלית) Walter Crane, An artist's reminiscences, New York : Macmillan, 1907 The Athenaeum, J. Lection, 1903. (באנגלית) James H. Murphy, The Oxford History of the Irish Book, Volume IV: The Irish Book in English, 1800-1891, OUP Oxford, 2011-09, ISBN 978-0-19-818731-8. (באנגלית) Dominic Janes, Visions of Queer Martyrdom from John Henry Newman to Derek Jarman, University of Chicago Press, 2015-04-27, ISBN 978-0-226-25061-8. (באנגלית) Gleeson White, Christmas cards and their chief designers, London, Offices of the Studio; New York, F.A. Stokes Company, 1895 Amelia Peck, Carol Irish, N. Y. ) Metropolitan Museum of Art (New York, Candace Wheeler: The Art and Enterprise of American Design, 1875-1900, Metropolitan Museum of Art, 2001, ISBN 978-1-58839-002-8. (באנגלית)
תומאס קריין (האב)

תומאס קריין (האב) (באנגלית: Thomas Crane;‏ 1808 – 1859) היה אמן וצייר פורטרטים אנגלי. קריין נולד בצ'סטר בשנת 1808 לתומאס קריין, מוכר ספרים. תומאס הצעיר היה במשפחה עם שש אחיות ושלושה בנים. בשנת 1824, לאחר שהראה נטייה לאמנות, נסע ללונדון והצטרף לבית הספר של האקדמיה המלכותית. שם הוא נשאר שנתיים וקיבל בשנת 1825 מדליה לרישומים שהכין. כשחזר לצ'סטר, החל את מקצועו כצייר מיניאטורות, ולא הרבה זמן לאחר מכן פרסם, יחד עם אחיו, כמה איורים של דמויות מפורסמות מצפון ויילס, כולל ליידי אלינור באטלר ומיס פונסונבי, האקסצנטרית. בשנת 1832 הציג בפעם הראשונה באקדמיה של ליברפול, והמשיך להציג שם שנים רבות. בשנת 1835 נבחר לעמית האקדמיה, ובשנת 1838 כחבר מן המניין. בשנה שלאחר מכן התחתן, וחזר ללונדון, שם התגורר זמן מה, אך מצא את הבירה לא מתאימה לו, בשל נטייתו למחלות ריאה. לאחר שניסה את לימינגטון ומקומות אחרים, עבר לליברפול, ובשנת 1841 נבחר לגזבר האקדמיה שם. מצב בריאותו השברירי גרם לו לעבור שוב, לטורקווי, שם התגורר שנים עשר שנים, ולפעמים חזר לצפון מערב אנגליה, כדי לקבל עבודות משתלמות יותר. בריאותו השתפרה ככל הנראה, הוא עבר לבייסווטר בלונדון בשנת 1857. אולם מחלתו חזרה והוא מת ביולי 1859 והותיר אלמנה וארבעה ילדים. ההספד שלו תיאר אותו כ"צייר פורטרטים של אנשים מפורסמים פרובינציאליים, שלא היה ידוע ולא מוערך בלונדון." בתו לוסי קריין הייתה סופרת ומבקרת אמנות, בעוד שבנו הבכור, ששמו גם הוא תומאס קריין, היה מאייר ומנהל אמנותי במרקוס וורד ושות' בנו השני וולטר קריין, היה אחד המאיירים הפוריים והמשפיעים ביותר בתקופתו. קריין, על פי הספד שלו, "התמחה בדיוקנאות של נשים וילדים, הן בצבעי שמן והן בצבעי מים; ההתייחסות שלו לנושאים האלה הייתה אלגנטית ומלאת הדר עד שכמעט הפכה אותם ליצירות אידיאליות." בנוסף לעבודה כצייר פורטרטים, הוא צייר גם נושאים עלילתיים כגון "לחישת האהבה הראשונה", "הכפר המדברי", "הסנדלר", "הרומנטיקה הישנה", שרובם הוצגו באקדמיה המלכותית. הוא אייר מספר ספרים, כולל ספר חרוזי ילדים בשם "ההיסטוריה של מר חזיר ומיס קריין", שיצא לאור בשנת 1836. מדיה וקבצים בנושא תומאס קריין בוויקישיתוף Walter Crane, An artist's reminiscences, New York : Macmillan, 1907 "Obituary: Mr Thomas Crane", books.google.com James Silk Buckingham, John Sterling, Frederick Denison Maurice, Henry Stebbing, The Athenaeum, W. Lewer, 1903. (באנגלית) "Biography: The Wonderful World of Walter Crane"
שורש 67

שורש 67, או ון בּוּ (בסינית: 文部, פיניין: Wénbù) הוא השורש השישים ושבעה של הכתב הסיני. פירושו "ספרות" או "תסריט" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 26 תווים (מתוך 49,030) שניתן למצוא תחת שורש זה. השורש גם משמש בסמלילים שמשמעם תרגום, יחד עם האות הלטינית A. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 67 בוויקישיתוף מאגר Unihan - U+6587
עאישה בן אחמד

עאישה בן אחמד (בערבית: عائشة بن أحمد; נולדה ב-7 בפברואר 1989) היא שחקנית תוניסאית ששיחקה בסרטים, בסדרות טלוויזיה, ועל הבמה. היא נהייתה מפורסמת בתוניסיה כאשר הופיעה ב-2012 בסדרה "לעיני קתרין". ב-2016, בזכות הופעתה בסרט "נשמה יקרה", היא זכתה בפרס השחקנית הטובה בפסטיבל הסרטים של אל-חוכיימה במרוקו. בן אחמד נולדה ב-7 בפברואר 1989 בתוניס, בירת תוניסיה. אביה היה טייס בחברת התעופה תוניסאייר, ולכן היא קיבלה טיסות בחינם וטיילה הרבה. בצעירותה, היא רקדה בקבוצת סיהם בלקהודג'ה ואחר מכן למדה אומנות גרפית ופרסום בבית ספר לאומנות בתוניס. הקריירה שלה כשחקנית החלה בשנת 2010, כאשר השתתפה בסרט "סיפורים תוניסאיים" בבימוי נאדה אלמזני חפיד. שנה לאחר מכן, היא השתתפה בסרט הסורי "החבר האחרון שלי" בבימוי ג'וד סעיד. בשנת 2012, גילמה את נדיה, בסדרת הטלוויזיה "לעיני קתרין" והתפרסמה בתוניסיה. ב-2013 היא גילמה את זוהרה בסרט התוניסאי "ערב יום חמישי". בן אחמד עברה למצרים בשנת 2015 כדי לשחק בסדרת הטלוויזיה "אלף לילה ולילה", אליה נבחרה במיוחד לגלם את התפקיד של חולת אמנזיה קאמר זאמן. ב-2016, בזכות הופעתה בסרט "נשמה יקרה", היא זכתה בפרס השחקנית הטובה בפסטיבל הסרטים של אל-חוכיימה במרוקו. היא גם הופיעה בסרט "זיזו" של פריד בוגדיר שזכה בפרס הסרט הטוב ביותר בפסטיבל קהיר. בשנת 2017, בן אחמד גילמה את נוהא בסרט "התא" של טארק אלעריאן. סיפורים תוניסאיים (2011) החבר האחרון שלי (2012) נשמה יקרה (2015) זיזו (2016) אוגוסטין, בן דמעותיה (2017) התא (2017) Flèches filantes (2017) הכסף (2019) חבר נפש (2020) לעיני קתרין (2012) כוכבי לילה (עונה 4) (2013) אלף לילה ולילה (2015) תעודת לידה (2016) חצים נוכלים (2018) צפון מצרים (2018) דלתות של ספק (2018) אבו ג'אבל (2019) המשחק של ניוטון (2021) מדיה וקבצים בנושא עאישה בן אחמד בוויקישיתוף עאישה בן אחמד, ברשת החברתית פייסבוק עאישה בן אחמד, ברשת החברתית אקס (טוויטר) עאישה בן אחמד, ברשת החברתית אינסטגרם עאישה בן אחמד, במסד הנתונים הקולנועיים IMDb (באנגלית) "عائشة بن أحمد تعود للقاهرة بعد غياب 6 شهور لهذا السبب". اليوم السابع. 2020-08-11. נבדק ב-2020-08-24. Chebbi, Kemel (16 במאי 2016). "Aïcha Ben Ahmed, actrice : " Le voyage est synonyme de dépaysement et de déconnection"" (בצרפתית). Destination Tunisie. נבדק ב-24 באוקטובר 2018. {{cite web}}: (עזרה) Driss, Neila (19 באפריל 2017). "Aicha Ben Ahmed, une jeune actrice tunisienne à la conquête de l'Egypte" (בצרפתית). Tunis webdo. נבדק ב-24 באוקטובר 2018. {{cite web}}: (עזרה) "Aïcha Ben Ahmed : La Tunisienne héroïne de deux séries en Egypte" (בצרפתית). Arabika24. 3 במרץ 2018. נבדק ב-24 באוקטובר 2018. {{cite web}}: (עזרה) Lakhoua, Emna (28 במרץ 2016). "Aicha Ben Ahmed remporte le prix de la meilleure interprétation féminine au Festival International d'Al Hoceïma" (בצרפתית). Femmes de Tunisie. נבדק ב-24 באוקטובר 2018. {{cite web}}: (עזרה) "Le film Zizou de Férid Boughedir reçoit le prix du meilleur film au festival du Caire 2016" (בצרפתית). Tekiano. 25 בנובמבר 2016. נבדק ב-24 באוקטובר 2018. {{cite web}}: (עזרה) "El-Khaliyyah". IMDb. נבדק ב-24 באוקטובר 2018. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עאישה בן אחמד".
Own It

Own It הוא שיר של הראפר האנגלי סטורמזי, בהשתתפות הזמר-יוצר האנגלי אד שירן והזמר הניגרי בורנה בוי. השיר יצא לאור ב-22 בנובמבר 2019, על ידי חברות התקליטים #Merky ואטלנטיק רקורדס, כסינגל הרביעי מתוך אלבום האולפן השני של סטורמזי, Heavy Is the Head. זהו שיתוף הפעולה השני של סטורמזי ואד שירן בשנת 2019, לאחר "Take Me Back to London". בינואר 2020, הגיע השיר למקום הראשון במצעד הסינגלים הבריטי, והפכה לשיר השלישי של סטורמזי שהגיע לראש מצעד זה, והשני כאמן מוביל. במגזין American Songwriter תואר "Own It" כ"עוד רצועה חלקלקה ביותר" של סטורמזי, ונכתב כי "הזרימה הדרום-לונדונית שלה הופכת להפקה בעלת גוונים של דאנסהול". הווידאו קליפ הרשמי פורסם ב-22 בנובמבר 2019, יום יציאתו של הסינגל. הקליפ בוים על ידי נתן ג'יימס טטי, וצולם במקומות שונים ברחבי לונדון. מידע על הסינגל "Own It" באתר מיוזיק בריינז מידע על היצירה "Own It" באתר Discogs סרטון השיר "Own It" באתר יוטיוב Murray, Robin (22 בנובמבר 2019). "Stormzy Shares New Single 'Own It'". Clash. נבדק ב-14 באוקטובר 2021. {{cite web}}: (עזרה) Brandle, Lars (22 בנובמבר 2019). "Stormzy Teams up With Ed Sheeran (Again) on 'Own It': Stream It Now". Billboard. נבדק ב-14 באוקטובר 2021. {{cite web}}: (עזרה) "Stormzy Releases 'Own It' Featuring Ed Sheeran and Burna Boy". 24 בנובמבר 2019. נבדק ב-14 באוקטובר 2021 – via American Songwriter. {{cite web}}: (עזרה) Renshaw, David (22 בנובמבר 2019). "Stormzy shares "Own It" video featuring Ed Sheeran and Burna Boy". The Fader. נבדק ב-14 באוקטובר 2021. {{cite web}}: (עזרה) "Stormzy Teams up With Ed Sheeran (Again) on 'Own It': Stream It Now". Billboard. נבדק ב-14 באוקטובר 2021. {{cite web}}: (עזרה) "SINGLES TO RADIO". The Music Network. נבדק ב-14 באוקטובר 2021. {{cite web}}: (עזרה) "Radio 1 Playlist". BBC. אורכב מ-המקור ב-22 בנובמבר 2019. נבדק ב-14 באוקטובר 2021. {{cite web}}: (עזרה) "1Xtra Playlist". BBC. אורכב מ-המקור ב-22 בנובמבר 2019. נבדק ב-14 באוקטובר 2021. {{cite web}}: (עזרה) "Own It STROMZY FEAT. AND SHEERAN & BURNA BOY". Radio Date. נבדק ב-14 באוקטובר 2021. {{cite web}}: (עזרה)
Cross Me

Cross Me (בעברית: חצה אותי) הוא שיר של הזמר-יוצר האנגלי אד שירן, בהשתתפות הראפרים האמריקאים צ'אנס הראפר ו-PnB רוק. השיר יצא לאור ב-24 במאי 2019, על ידי חברות התקליטים אטלנטיק רקורדס, כסינגל השני מתוך אלבום האולפן הרביעי של שירן, No.6 Collaborations Project, שבועיים לאחר יציאתו של הסינגל המוביל מתוך האלבום, "I Don't Care", בהשתתפות הזמר הקנדי ג'סטין ביבר. שירן חשף את שם השיר ב-20 במאי 2019, תוך שמחק את שמות האמנים המשתתפים בשיר, ואתגר את המעריצים לנחש מי הם. הוא רמז על זהותם כאשר חבש כובע של צ'אנס הראפר ותיק של PnB Rock. בנוסף, הוא רמז על תאריך יציאת הסינגל כאשר קבע שיהיו "עוד דברים חדשים" בקרוב. שירתו של PnB Rock נכללת דרך סימפול של שירו "Pressure", מתוך האלבום Catch These Vibes. הווידאו קליפ הרשמי של השיר פורסם ב-21 ביוני 2019, והוא מכיל אפקטים סגולים מיוחדים. הקרדיטים שלהלן לקוחים מטיידל. אד שירן - שירה, כתיבה צ'אנס הראפר - שירה, כתיבה PnB Rock - שירה, כתיבה פרד אגיין - קולות רקע, הפקה, כתיבה, תכנות, קלידים, גיטרה, בס, תופים, הנדסה PARISI - סינתיסייזרים, עיצוב גייב ג'סקוביאק - הקלטה מני מארוקין - מיקסינג כריס גאלנד - הנדסת מיקס רובין פלורנט - עוזר הנדסת מיקס סקוט דסמארייז - עוזר הנדסת מיקס מידע על הסינגל "Cross Me" באתר מיוזיק בריינז מידע על היצירה "Cross Me" באתר Discogs סרטון השיר "Cross Me" באתר יוטיוב Pearce, Sheldon (24 במאי 2019). "Ed Sheeran 'Cross Me' [ft. Chance the Rapper and PnB Rock]". Pitchfork. נבדק ב-14 באוקטובר 2021. {{cite web}}: (עזרה) "Wait. You thought @edsheeran was done releasing new music? There's another brand-new song dropping this Friday". Twitter. Warner Music Group. נבדק ב-14 באוקטובר 2021. {{cite web}}: (עזרה) Kaufman, Gil (21 במאי 2019). "Ed Sheeran Teases Next Single 'Cross Me,' With Two Mystery Guests". Billboard. נבדק ב-14 באוקטובר 2021. {{cite web}}: (עזרה) "Ed Sheeran on Instagram: "Can you guess who's on the next one? x"". Instagram. נבדק ב-21 במאי 2019. {{cite web}}: (עזרה) "Após dueto com Justin Bieber, Ed Sheeran anuncia música nova com outras participações". Portal Popline. נבדק ב-14 באוקטובר 2021. {{cite web}}: (עזרה) Smith, Lindsey (20 במאי 2019). "Ed Sheeran Teases New Song 'Cross Me' Featuring 2 Mystery Collaborators". iHeartRadio. נבדק ב-14 באוקטובר 2021. {{cite web}}: (עזרה) "PnB Rock Freestyle - 2017 XXL Freshman". נבדק ב-14 באוקטובר 2021. {{cite web}}: (עזרה) "Here Are the Lyrics to Ed Sheeran's 'Cross Me,' Feat. Chance the Rapper & PnB Rock". Billboard. "Cross Me (feat. Chance the Rapper & PnB Rock) / Ed Sheeran – TIDAL". נבדק ב-14 באוקטובר 2021. {{cite web}}: (עזרה) "Radio 1 Playlist". BBC. 25 במאי 2019. אורכב מ-המקור ב-27 במאי 2019. נבדק ב-14 באוקטובר 2021. {{cite web}}: (עזרה) "Radio1 - New USA Singles". 2019-06-08. אורכב מ-המקור ב-14 באוקטובר 2021. נבדק ב-2020-09-14. {{cite web}}: (עזרה)
חולופניצ'י

חולופניצ'י (בבלארוסית: Халопенічы, חלופניצ'י; ברוסית: Холо́пеничи; ביידיש: חאלאפעניץ) היא עיר במחוז המשנה קרופקי שבמחוז מינסק, בבלארוס. היישוב ממוקם כ-27 ק"מ צפונית לעיירה קרופקי. 22 ק"מ דרומית-מערבית לעיר נובולוקומל, ו-129 ק"מ צפונית-מזרחית לבירת המדינה מינסק. באמצע המאה ה-15, העיר הייתה בשטח מחוז אורשה בדוכסות הגדולה של ליטא, ובבעלות הנסיך פיודור דובגובד. לאחר מותו של דובגובד, עברה העיר לרשות הנסיך הגדול קז'ימייז' הרביעי. האזכור הראשון בכתב של חולופוניצ'י מתוארך לשנת 1451, כאשר מסר אותה קז'ימייז' כמחוות הוקרה לקנצלר מיכאיל קזגילוביץ' יחד עם מספר כפרים במחוז לוקומל. בשנת 1476 עברה חולופניצ'י לרשות אחיינו של קזגילוביץ', ניקולס ונותרה בידי צאצאיו. לאחר חלוקת פולין הראשונה בשנת 1772, שבעקבותיה הפכה אורשה לחלק מהאימפריה הרוסית, קיבלה חולופניצ'י זכויות עיר והיא הפכה להיות בירת שרידי מחוז אורשה. כתוצאה מחלוקת פולין השנייה בשנת 1793, הפכה חולופניצ'י לחלק מהאימפריה הרוסית, והייתה אז למרכז חולופניצ'י ברובע בוריסוב. בשנת 1844 היו בחולופניצ'י 586 צמיתים, 5 משפחות אצילים, 6 משפחות בורגניות, 105 משפחות יהודיות, 2 בתי ספר יהודיים, כנסייה, בית כנסת. בשנת 1897 היו בחולופניצ'י 2,254 תושבים, היו בית כנסת וכנסייה, בית ספר ציבורי, בית חולים, משרד דואר וטלגרף, 15 חנויות ושני ירידים שנתיים. בשנת 1900 היו ביישוב 255 משקי בית, 2,193 תושבים. בשנת 1917 היו 413 משקי בית, 1,923 תושבים. בפברואר–נובמבר 1918, במהלך מלחמת העולם הראשונה, נכבשה העיר על ידי כוחות גרמנים. ב-1 בינואר 1919 הפכה העיירה לחלק מהרפובליקה הסובייטית הסוציאליסטית הבלארוסית, במחוז בוריסוב שבמחוז מינסק. בשנת 1923 היו 413 משקי בית, 1923 תושבים. במהלך מלחמת העולם השנייה, בין 1 ביולי 1941–29 ביוני 1944, הייתה חולופניצ'י תחת כיבוש גרמני. היישוב שוחרר ב-29 ביוני 1944. בחזיתות נהרגו 137 בני אדם, במאבק הפרטיזני נהרגו 24. לאחר השחרור הוקם מחדש בית החולים. בשנת 1944 נהרסה כנסיית ההנחה חלקית מירי ארטילריה של כוחות סובייטים. לאחר המלחמה המשיכה הכנסייה להידרדר. בשנות ה-50 החלו לפעול כבול ומאפייה. מאז 20 בינואר 1960 כחלק ממחוז קרופסקי, מרכז מועצת הכפר וחוות המדינה "חולופניצ'י". פרק זה לוקה בחסר. אנא תרמו לוויקיפדיה והשלימו אותו. יהודי העיירה הוכנסו לגטו (רו') ובספטמבר 1941 נורו. מדיה וקבצים בנושא חולופניצ'י בוויקישיתוף חולופניצ'י, ביברייסקיה אנציקלופדיה (ברוסית) חולופניצ'י במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) מרטין דין (אנ'), חולופניצ'י, אנציקלופדיה של המחנות והגטאות (כרך II, חלק B, עמ' 1688–1689), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) 150 пытанняў і адказаў з гісторыі Беларусі / Уклад. Іван Саверчанка, Зьміцер Санько. — Вільня: Наша Будучыня, 2002.— 238 с. ISBN 9986-9229-6-1. ערך זה הוא קצרמר בנושא יישובים בבלארוס. אתם מוזמנים לתרום לוויקיפדיה ולהרחיב אותו.
שורש 166

שורש 166, או לי בּוּ (בסינית: 里部, פיניין: Lǐ bù) הוא השורש המאה שישים-ושישה של הכתב הסיני. פירושו "כפר" או "לי (יחידת מרחק סינית מסורתית)" והוא האחרון מתוך 20 (מתוך סך הכל 214 שורשי הקאנגשי) שורשים המורכבים משבעה קווים. במילון קאנגשי יש 290 תווים (מתוך 49,030) שניתן למצוא תחת שורש זה. בסינית מפושטת, 裏 או 裡 שפירושן "בתוך" או "פנימי" היא מוזג אל 里 ונמצא בשימוש נפוץ במשמעות זו. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. מדיה וקבצים בנושא שורש 166 בוויקישיתוף מאגר Unihan - U+91CC
ג'מאריו מון

ג'מאריו רמאן מוּן (באנגלית: Jamario Raman Moon; נולד ב-13 ביוני 1980) הוא כדורסלן עבר אמריקאי, אשר שיחק באופן פעיל בין השנים 2001–2018. שיחק במשך 5 עונות ליגת ה-NBA, ולאורך התקופה רשם ממוצעים כוללים של 6.3 נקודות ו-4.3 ריבאונדים למשחק. מון נולד בעיר גודווטר שבאלבמה, וגדל ברוקפורד הסמוכה. בשנת 1999 החל ללמוד ב"מכללת מרידיאן" הצנועה שבמדינת מיסיסיפי, ולאחר שנה אחת בלבד עזב את המכללה לטובת קריירה ככדורסלן. בין השנים 2001–2007 שיחק לתקופות קצרות בקבוצות שונות מליגת הפיתוח של ה-NBA, מליגת ה-CBA, מליגת ה-USBL, מליגת ה-ABA החדשה ומהליגה המקסיקנית. לאורך התקופה שיחק ב-59 משחקים עבור שלוש קבוצות שונות בליגת הפיתוח, וקלע 5.0 נקודות בממוצע למשחק. לקראת עונת 2007/2008 חתם מון על חוזה בטורונטו ראפטורס מליגת ה-NBA. במהלך סוף-שבוע האולסטאר 2008 השתתף הן במשחק הכוכבים העולים, בו קלע 13 נקודות, והן בתחרות ההטבעות, אותה סיים במקום השלישי. לאורך אותה עונה שימש כשחקן חמישייה קבוע בטורונטו, ובסיומה נבחר לחמישיית הרוקיז השנייה של העונה, לאחר שרשם ממוצעים של 8.5 נקודות, 6.2 ריבאונדים ו-1.4 חסימות למשחק. בפברואר 2009, לאחר כשנה וחצי בטורונטו, הועבר עם ג'רמיין אוניל בטרייד למיאמי היט, תמורת שון מריון ומרכוס בנקס. ב-26 משחקיו עם ההיט קלע 7.1 נקודות בממוצע למשחק. בקיץ 2009 חתם על חוזה ל-3 עונות בקליבלנד קאבלירס. בעונת 2009/2010 העפיל עם הקאבלירס לחצי גמר האזור המזרחי בפלייאוף, כמחליפו מהספסל של לברון ג'יימס. בפברואר 2011, לאחר כשנה וחצי בקליבלנד, הועבר לצד מו ויליאמס בטרייד ללוס אנג'לס קליפרס, תמורת בארון דייוויס ובחירת דראפט עתידית (בה נבחר קיירי אירווינג). עד לסיום אותה עונה מיעט לשחק בקליפרס, וקלע 3.5 נקודות בממוצע למשחק בלבד. במרץ 2012 חתם מון על חוזה בקבוצת לוס אנג'לס די-פנדרס מליגת הפיתוח של ה-NBA. כחודש לאחר מכן חזר לשחק ב-NBA, כשחתם על חוזה בשארלוט בובקאטס. עד לסיום עונת 2012/2013 שותף בשמונה משחקים עם הבובקאטס, וקלע 2.3 נקודות בממוצע למשחק. בין נובמבר 2012 לינואר 2014 חזר מון לשחק בלוס אנג'לס די-פנדרס. בינואר 2014 חתם על חוזה בקבוצת אולימפיאקוס אשר השתתפה בליגת העל היוונית וביורוליג. בחמשת משחקיו עם אולימפיאקוס בליגה היוונית קלע 12.4 נקודות בממוצע למשחק, בטרם שוחרר מהקבוצה במרץ 2014. בין השנים 2014–2018 שיחק עבור קבוצות שונות בוונצואלה, בדובאי, בפוארטו ריקו, ברפובליקה הדומיניקנית ובליגת ה-CBA. לאחר פרישתו ממשחק מקצועי, בשנת 2018, שיחק בליגת ה-BIG3. מדיה וקבצים בנושא ג'מאריו מון בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA הסטטיסטיקות של מון ב-NBA, באתר basketball-reference.com הסטטיסטיקות של מון בליגת הפיתוח, באתר basketball-reference.com מיאמי מצרפת את אוניל ומון, באתר הקבוצה, 14 בפברואר 2009 הקליפרס מצרפים את ויליאמס ומון, באתר הקבוצה, 24 בפברואר 2011 ג'מאריו מון חתם באולימפיאקוס, באתר וואלה, 8 בינואר 2014
הפיגוע בקונגסברג

הפיגוע בקונגסברג (בנורווגית: Massedrapet på Kongsberg) התרחש ב-13 באוקטובר 2021, במהלכו אדם ירה במספר אנשים באמצעות חץ וקשת במספר מקומות בעיר קונגסברג (אנ') שבנורווגיה, השוכנת כ-70 קילומטרים ממערב לעיר הבירה אוסלו. חמישה בני אדם נרצחו ושלושה נפצעו. חשוד במעשה נלקח למעצר. על פי הדיווחים, התוקף פתח בתקיפה בתוך סופרמרקט, ולאחר מכן עבר לבצע את הפיגוע בשטח פתוח ונעצר. העבריין, שזוהה כגבר בן 37 מדנמרק, נעצר 45 דקות לאחר הפיגוע במהלך עימות עם המשטרה. הוא נחקר על ידי המשטרה במהלך הלילה שאחרי והודה בביצוע הפיגוע. הפיגוע עורר תגובת חירום גדולה שכללה חימוש השוטרים באקדחים לאחר שקודם לכן לא הותר לשוטרים בנורווגיה לשאת נשק. יותר מעשרה אמבולנסים ושני מסוקים הוזעקו. הרוצח היה מוכר למשטרה והיה ידוע כי המיר את דתו לאסלאם. בשנת 2020 המשטרה יצרה איתו קשר בעקבות בעיות הקשורות להסלמה. לאחר בדיקה של המקרה, נקבע כי הרצח נחשב לפיגוע טרור. ב-24 ביוני 2022, בית משפט בנורווגיה פסק כי המפגע ביצע את הפיגוע בשל סכיזופרניה פרנואידית, ופסקו כי יקבל טיפול נפשי כפוי. Flere er omkommet og skadet i Kongsberg. Person ble skutt etter med pil og bue – én pågrepet., www.aftenposten.no (בנורווגית ספרותית) Solsvik, Terje; Klesty, Victoria (2021-10-13). "Man armed with bow and arrow kills five people in Norway attacks, police say". Reuters (באנגלית). נבדק ב-2021-10-14. Vasco Cotovio, James Frater and Lianne Kolirin CNN, Suspect charged after 5 killed in Norway bow and arrow attack, police say, CNN "Kongsberg: Five dead in Norway bow and arrow attack". BBC News (באנגלית בריטית). 2021-10-14. נבדק ב-2021-10-14. Misstänkta 37-åringen medger gärningarna, DN.SE, ‏2021-10-14 (בשוודית) "Kongsberg: Bow and arrow suspect known to Norwegian police". BBC News (באנגלית בריטית). 2021-10-14. נבדק ב-2021-10-14. חדשות 13, הטבח בנורווגיה - טרור: החשוד התאסלם ויצא למסע הרג עם חץ וקשת, באתר חדשות 13, 14 באוקטובר 2021 Norway bow-and-arrow, knife attack perpetrator convicted, euronews, ‏2022-06-24 (באנגלית) ערך זה הוא קצרמר בנושא טרור ובנושא נורווגיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הפיגוע בקונגסברג".